Карамерген уулу Кыдык
Карамерген уулу Кыдык (19-кылымдын 2-жарымында жашаган, Чүй өрөөнүндө каза болуп, сөөгү Суусамырга коюлган) – балбан. 11–12 жашында 9 балбан биригип көтөрө албаган ташты көтөргөн. Ал таш «Кыдыктын ташы» аталып, Көнөк айылында турган. Кара жыгачты житире кактырып, түбүнө кыштата суу куюп, казандай тоңу менен сууруп алган. 24–25 жашында баспай калган жүктүү төөнү көтөрүп айлына келген. Казактын Ак балбаны менен беттешкен. Кийин 9 ач карышкырга туш болуп, сегизин жайлап, акыркысынан набыт болгон. 
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9